ועדת הפנים והגנת הסביבה, כנסת 20, פרוטוקול מספר 780, 2018-12-24 13:00

יואב קיש: אני פותח את ישיבת ועדת הפנים והגנת הסביבה לדיון בנושא הצעת חוק לתיקון פקודת הסמים המסוכנים, כ/816 – הכנה לקריאה שנייה ושלישית.

יואב קיש: זו הישיבה האחרונה על הצעת החוק ונצביע היום.

יואב קיש: אני שמח מאוד שבהצעת החוק הזאת שלי ובוועדה הצלחנו, אני מאמין, להוציא את העגלה מן הבוץ.

יואב קיש: הצלחנו לייצר מצב ששוק הקנביס הרפואי לייצוא יהיה פתוח בפני חקלאי מדינת ישראל, בפני משקיעים, בהליך שמצד אחד המשטרה יכולה לפקח ולראות שאין סכנה לביטחון ולשלום הציבור, ומצד שני באמת לאפשר לחקלאים להיכנס לגידול, לחברות, למשקיעים.

יואב קיש: פותחים פתח לשוק חדש, משמעותי וחשוב לכלכלת מדינת ישראל.

יואב קיש: אני אומר לכולם: אני שמח שעשינו את זה בעבודה המשותפת הזו.

יואב קיש: מבחינת לוחות הזמנים, אנחנו צריכים עוד לקרוא את הצעת החוק?

איילת לוי-נחום: הוועדה צריכה לקרוא את הנוסח.

יואב קיש: בואו נקרא את הנוסח ואחרי כן נשמע התייחסויות, אם יש.

יואב קיש: נעבור על הכול ברצף.

יואב קיש: בבקשה.

איילת לוי-נחום: הצעת חוק לתיקון פקודת הסמים המסוכנים (מס' ...), התשע"ט–2018

הדס פטר: מה שרלוונטי והוא נגזרת לצורך במתן ארכה לעניין ההמלצה הוא לא - - -

יואב קיש: קודם נסיים את ההקראה.

יואב קיש: נמשיך לקרוא.

הדס פטר: אפשר לכתוב "קצין מוסמך" כי הגדרת אותו כבר.

איילת לוי-נחום: הערות לנוסח נשמע אחרי זה.

איילת לוי-נחום: יש גם נסחות אחרי זה.

מאיר קדוש: סליחה, כבוד היושב-ראש, אני יכול לומר משהו בדקה ואז אלך מכאן?

מאיר קדוש: אני מבקש להעיר הערה קטנה.

יואב קיש: לא, אנחנו מקריאים את הצעת החוק.

מאיר קדוש: אני יודע, אבל אחסוך לך הרבה זמן.

מאיר קדוש: אני לא בא לעשות פה בלגן.

מאיר קדוש: אני מאיר קדוש.

מאיר קדוש: הילדה שלי מטופלת בקנביס.

מאיר קדוש: אתם חושבים שיש לכם עודף במדינה ושאפשר להעביר החוצה.

מאיר קדוש: הילדה שלי כבר חודש לא מקבלת שמן בגלל שעצרו ל"תיקון עולם" את היבול ואת הכול.

מאיר קדוש: אין לה שמן עכשיו.

יואב קיש: בסוף הממשלה תגדיר את המתווה של הייצוא.

יואב קיש: הצעת החוק הזאת נותנת למשטרה סמכויות לפקח על הגידול, שלא תהיה זליגה.

יואב קיש: זה הצעת החוק.

מאיר קדוש: גם בזה אני רוצה לגעת.

מאיר קדוש: היינו בדיון של תמר לפני רגע ולשם הגיע אדם שאמר שהוא קיבל אליו שקיות של 50 גרם של אבי דקל.

יואב קיש: קיבלת את ההזדמנות.

יואב קיש: שמענו את ההערה שלך.

יואב קיש: תודה רבה.

מאיר קדוש: תודה רבה לכם.

יואב קיש: יפה.

יואב קיש: תודה רבה לאיילת לוי-נחום, היועצת המשפטית, שעשתה פה עבודה קשה מאוד וניסתה לאזן בין כל הגופים.

יואב קיש: עשינו פה עבודת קואורדינציה עם הממשלה, שהייתה לא פחות חשובה ממקרים אחרים.

יואב קיש: לפני שנשמע את חבר הכנסת חיים ילין, אני רוצה לעשות סבב מהיר בין המשרדים.

יואב קיש: נשמע הערות.

יואב קיש: לא לנוסח.

יואב קיש: משרד הבריאות.

יובל לנדשפט: מברכים.

יואב קיש: תודה.

יואב קיש: משרד האוצר.

שאול כהן: מצטרפים לברכות.

יואב קיש: תודה.

יואב קיש: משרד המשפטים.

יפעת רווה: הכול בסדר ומתואם איתנו.

קריאה: מברכים.

הדס פטר: אדוני, כפי שדיברנו בישיבה הקודמת, ההגדרה "תאגיד זר" נדרשת רק לעניין סמכות קצין בדרגת נצ"מ לתת ארכה, במקום ארבעה חודשים לתת עוד חודשיים בגלל הקושי לגבש ולקבל את המידע.

הדס פטר: אבקש, ברשותך אדוני, שהגורם המקצועי – נמצאת כאן רפ"ק לירון קורן, שחלק מן התהליך - - -

יואב קיש: מה השאלה?

הדס פטר: רק כדי שנחדד מה הקושי ומה ההגדרה שנגזרת מן הקושי.

איילת לוי-נחום: היא מדברת רק על ההגדרה "תאגיד זר".

איילת לוי-נחום: הם רוצים להחזיר להגדרה הקודמת.

יואב קיש: מה הייתה ההגדרה הקודמת?

איילת לוי-נחום: זה יותר מרחיב ממה שהיה קודם.

יואב קיש: יש בעיה.

יואב קיש: יש תאגידים ישראליים שמשקיעים בחו"ל ואני לא רוצה שיתייחסו אליהם כתאגידים זרים בגלל השקעות שלהם בחו"ל.

יואב קיש: אני לא בא לפגוע בתאגידים ישראליים בעניין הזה.

יואב קיש: אני שמח מאוד שישראלים משקיעים בישראל, וגם שמח שהם משקיעים בחו"ל והם תאגידים ישראליים.

יואב קיש: הרי אם הוא זר – הוא זר ממילא; ואם הוא ישראלי שמשקיע בחו"ל – אני לא מקבל את זה.

הדס פטר: אולי זה יהיה נתון לשיקול דעת.

הדס פטר: זה מורכב מאוד.

יואב קיש: למשל ניקח חברה כמו "טבע", שהיא חברה ישראלית במקור ויש לה פעילות בכל העולם.

יואב קיש: אני לא רוצה לתת עוד חודשיים.

יואב קיש: אם היא חברה ישראלית – תדונו בה כחברה ישראלית.

יואב קיש: אני לא פותח לדיון.

הדס פטר: נעשה את זה כתנאים מצטברים.

הדס פטר: זאת אומרת גם תאגיד שהתאגד על פי דין זר ועיסוקו מחוץ לישראל.

הדס פטר: כך תוציא את החברות הישראליות.

יואב קיש: אז את פוגעת בתאגידים זרים שעיסוקם בישראל.

יואב קיש: מה פתאום, את לא יכולה.

יואב קיש: ניסיתם בדיון לשכנע אותי.

יואב קיש: לא הסכמתי לזה ואני לא מוכן לשנות.

ענת מססה קינן: לגבי הנושא של הוועדה בסעיף 25ב1(ג) – כתוב פה: "אין באפשרותו לאמת את המידע בעניין מבקש הרישיון".

ענת מססה קינן: הכוונה היא: "מבקש הרישיון או כל מי שבחינתו נדרשת", כי אם מבקש הרישיון הוא תאגיד ואני צריכה לבדוק את בעלי המניות אז מן הסתם, אם בעלי המניות הם תושבי חוץ ויש בעיה לאמת אז הם גם יעלו לוועדה.

אסתי פלדמן: אבל זה אותו מידע.

אסתי פלדמן: הם בגין מבקש הרישיון.

ענת מססה קינן: נכון, אבל זה לא עניין - - -

אסתי פלדמן: זה כל המידע שמבקש הרישיון צריך להעביר.

ענת מססה קינן: אבל לא "בעניין מבקש הרישיון".

ענת מססה קינן: שלא ישתמע פה - - -

ענת מססה קינן: שלא יתפרש שאם - - -

יואב קיש: אבל אם הוא צריך לתת את המידע – בסדר.

יואב קיש: אם הוא לא היה צריך לתת את המידע – לא נוסיף עכשיו דרישות חדשות.

יואב קיש: אז אני מוכן לפרט.

ענת מססה קינן: מי שהבחינה שלו מתבקשת.

יואב קיש: זה עניין של ניסוח.

יואב קיש: המידע שנדרש ממבקש הרישיון.

יואב קיש: יש עוד הערות?

חיים ילין: כל פעם שאתה אומר "עוד" אז הם ימשיכו.

חיים ילין: זה מתבקש.

טל ימיני: יש את הנושא של "שלום הציבור וביטחונו".

טל ימיני: זה חוזר בכמה מקומות.

טל ימיני: שינית בשני מקומות אולם יש מקומות שזה עדיין נשאר בנוסח הקודם וצריך לשנות.

יואב קיש: מקובל.

יואב קיש: אנחנו עוד נשנה.

איילת לוי-נחום: היכן שכתוב "ביטחון הציבור" צריך להיות "שלום הציבור וביטחונו".

יואב קיש: בסדר, אנחנו מתקנים.

טל ימיני: דבר נוסף שהוא במהות, בעמוד 1, בהגדרה "קצין משטרה בכיר".

יואב קיש: בעיקרון, אני לא חוזר אחורה, אבל נוותר לך.

חיים ילין: מכיוון שהוקרא כל הנוסח אז בכל מקרה הולכים אחורה.

טל ימיני: אבל אין לנו הרבה טענות.

טל ימיני: ""קצין משטרה בכיר" – קצין משטרה בכיר כהגדרתו בסעיף 1 לפקודת המשטרה [נוסח חדש], התשל"א-1971, שהוסמך על ידי המפכ"ל".

טל ימיני: אנחנו מבקשים שיהיה: "שהוסמך על ידי ראש אגף השיטור".

טל ימיני: נסביר.

טל ימיני: ראש אגף השיטור יסמיך קצינים בכירים, אבל תחת המטרייה של המטה הארצי, בעוד למפכ"ל יכולים לפנות גם מפקדי המחוזות ולבקש הסמכה של קצינים בכירים אצלם.

טל ימיני: אנחנו לא רוצים שאנשים מן השטח יפנו בבקשה לביטול.

יואב קיש: בכוונה אני רוצה לצמצם את זה רק למטֶה.

יואב קיש: אם זה מפכ"ל אז יש פה פתח לדרישות מן המחוזות.

טל ימיני: נכון.

טל ימיני: יכול לפנות מפקד מחוז.

יואב קיש: אתה אומר שהוא לא יכול להסמיך במחוזות.

טל ימיני: הוא יודע שהקצין המקצועי שמתחתיו – זה המטרייה ששם הוא צריך להיות.

טל ימיני: "ראש אגף השיטור".

יואב קיש: הוא בדרגת ניצב.

יואב קיש: בסדר.

יואב קיש: מה עוד?

יואב קיש: זה הכול, טל?

הדס פטר: לגבי השאלה מתי המנהל נותן רישיון, בסעיף 25ב(ב) בעמוד 3, צריך להיות שהמנהל לא ייתן רישיון אלא לאחר המלצת הוועדה.

יואב קיש: "לא יינתן רישיון, כאמור בסעיף קטן (א), אלא לאחר שנמסרה למנהל המלצת ראש ...".

יואב קיש: מה את רוצה להוסיף?

הדס פטר: או שהוא מקבל המלצה של המשטרה, או שהוא מקבל המלצה של הוועדה, או שהוא מקבל הודעה שנסיבות העניין אינן מצדיקות.

הדס פטר: חסר "המלצת הוועדה".

יואב קיש: נוסיף.

יואב קיש: אין בעיה, בסדר.

יובל לנדשפט: לפני המילה "ולחלופין".

שרונה עבר הדני: בסעיף של הוועדה יש אופציה שהמנהל יכול להחליט אם הוועדה לא התכנסה בתוך פרק זמן מסוים.

הדס פטר: נכון, זה כתוב.

יואב קיש: שם כתוב שאם היא לא מחליטה אז הוא יכול להחליט.

יואב קיש: שלא ישתמע שזה סותר את עצמו פה.

איילת לוי-נחום: מה אתם מבקשים להוסיף פה?

הדס פטר: ביקשנו להוסיף רק את "המלצת הוועדה".

יואב קיש: פה כתוב שלא יינתן רישיון אלא לאחר שנמסרה למנהל המלצת הרב פקד או הודעה.

יואב קיש: צריך להוסיף כאן:

יואב קיש: או שהושלם ההליך כפי שתואר בפרק - - - בכפוף לסעיף - - -.

יואב קיש: בסוף יכול להיות מקרה שלא תהיה המלצה של הוועדה ועדיין המנהל יהיה צריך לקבל החלטה.

יואב קיש: אז בכפוף לסעיף כך וכך.

יואב קיש: אמרנו "בעניין מידע שנדרש ממבקש הרישיון".

הדס פטר: דיברנו על זה עם איילת לוי-נחום.

הדס פטר: הכוונה לכל מי שאנחנו צריכים לתת המלצה בעניינו, לערוך בחינה בעניינו.

יואב קיש: זו הערה אחרונה?

יואב קיש: מה עוד יש?

יואב קיש: גמרנו כבר.

יואב קיש: אל תנסו לשכנע אותי בדברים שלא הסכמתי, כפי שניסית קודם.

יואב קיש: זה היה לא טוב, התחלת איתי ברגל שמאל כי ניסית לשכנע אותי במשהו שכבר החלטתי עליו.

יואב קיש: אם את רוצה הבהרה, אני מוכן.

יואב קיש: ההבהרה שלי – וזה לפרוטוקול, ואנחנו לא נשנה מן הנוסח בסעיף הזה, זה יהיה ברור מאוד: יש בדרישות הרישיון בקשות למידע.

יואב קיש: יש מידע שהתקבל שאתם לא יכולים לאמת אותו.

יואב קיש: אני כרגע לא נכנס ספציפית לנקוב מה הוא המידע הזה, אבל כל המידע הזה שלא תוכלו לאמת, בין אם הוא נוגע לאדם כזה או אחר ובין אם הוא נוגע לתאגיד כזה או אחר, זה מידע שלפי החוק הוגדר שצריך להביא אותו.

יואב קיש: אם אתם לא יכולים לאמת את המידע הזה הוא עובר לוועדה בצורה ברורה.

הדס פטר: אדוני, זה בדיוק מה שהתכוונו.

הדס פטר: צריך רק להתאים את הנוסח.

יואב קיש: לדעתי הנוסח ברור מאוד.

יואב קיש: זה כל המידע שהעביר מבקש הרישיון.

יואב קיש: זה לא סתם מבקש.

יואב קיש: זה המידע שהוא העביר, שאותו אתם לא יכולים לאמת.

יואב קיש: אנחנו מדברים על המידע, לא על המבקש.

יואב קיש: בסדר.

יואב קיש: אז גמרנו עם השאלה הזאת.

יואב קיש: עוד משהו?

יואב קיש: קדימה.

יואב קיש: אנחנו סיימנו.

יואב קיש: חבר הכנסת חיים ילין, בבקשה.

חיים ילין: כבוד היושב-ראש, קודם כול אני רוצה לברך, במיוחד את משטרת ישראל.

חיים ילין: אני יודע איך התחלתם, שמעתי אתכם לפני שנה פחות או יותר, ואם הגענו למצב הזה היום אז סימן שאפשר.

חיים ילין: אפשר להקים ממשלת אחדות לאומית.

חיים ילין: זה לא פוליטי, זה ניהולי.

חיים ילין: הערה קטנה.

חיים ילין: אני חושב שהגענו לנוסח נכון.

חיים ילין: האויב של הטוב הוא הטוב מאוד.

חיים ילין: אני גם חושב שמה שלא כתבנו – יש לי שתי הערות.

חיים ילין: הערה אחת, מתי אתה רוצה לבדוק – וחשוב מאוד שנבדוק באיזשהו פרק זמן – איך החוק הזה מיושם?

חיים ילין: בדרך כלל אנחנו כותבים בכל חוק:

חיים ילין: לאחר שנה או לאחר שנתיים נבדוק אם צריך שינויים בחקיקה עצמה.

חיים ילין: צריך לראות שכל מה שעשינו קיים בפועל.

חיים ילין: מה אנחנו עושים?

חיים ילין: אנחנו מדמיינים איך זה הולך להיות, אבל לא תמיד זה עובד כך.

חיים ילין: לכן יש אפשרות, אם אתה רוצה, להכניס את זה.

יואב קיש: אני מוכן לכתוב ששנה לאחר כניסת החוק לתוקף ידווח השר לביטחון פנים לוועדת הפנים על יישום הוראות החוק.

יואב קיש: פעם אחת שידווח אם יש בעיות וכן הלאה.

יואב קיש: בעצם זה שר הבריאות.

יואב קיש: רגע, למה משרד הבריאות?

יואב קיש: זה בעצם של המשטרה.

יואל הדר: לגבי היישום של החוק הזה?

יואב קיש: רק של הפרק.

יואב קיש: אני רוצה את זה.

יואב קיש: זה באמת המשטרה.

יואל הדר: מה נדווח פה?

יואב קיש: תדווחו כמה בקשות היו, אם הייתה בעיה של חוסר מידע.

יואל הדר: קח את זה אליהם, לא אלינו.

יואב קיש: אני רוצה את זה אצלכם.

שרונה עבר הדני: - - -

קריאה: אתם יכולים לזמן את מי שאתם רוצים ומתי שאתם רוצים.

קריאה: הלא כך?

חיים ילין: ברור שאנחנו יכולים לעשות את זה אבל בגלל שהחקיקה הזאת נכנסת בסוף הכנסת הזאת, ובכנסת הבאה כבר יהיה גוף אחר לחלוטין, אני אומר לך את זה.

חיים ילין: אם זה היה בתחילת הקדנציה - - -

יואב קיש: אני רוצה דיווח מן השר לביטחון פנים.

הדס פטר: אולי גם וגם.

יואב קיש: אתם יודעים מה, למה מן השר לבט"פ?

יואב קיש: שהמפכ"ל ידווח על הבעיות שיש לו.

יואב קיש: מה אתם מעדיפים: המפכ"ל או השר לבט"פ?

חיים ילין: מישהו בסוף צריך לבוא ולדווח.

יואל הדר: מה אתה רוצה שידווח?

יואב קיש: אני רוצה לדעת אם החוק שומר על מניעת זליגה לשוק המקומי, אם יש תושבים זרים שמנסים להתחפש וכל מיני מאפיונרים שבאים לארץ, אם יש בעיה או לא.

חיים ילין: אולי צריך ענישה קשה יותר, אולי צריך עוד דברים.

יואב קיש: אז המשטרה תדווח, המפכ"ל יבוא לדווח.

יואב קיש: אני רוצה לדעת אם החוק השיג את מטרתו ומנע סכנה לשלום הציבור ולביטחונו.

חיים ילין: הנושא השני הוא משקיף של משרד החקלאות בתוך הוועדה.

חיים ילין: משקיף, לא חבר.

חיים ילין: חבר'ה, משרד החקלאות, בסופו של דבר לא יהיה - - -

יואב קיש: אני מבקש שתוסיף את זה כהסתייגות ויכול להיות שנאשר את זה במליאה.

יואב קיש: בסדר?

יואב קיש: נוסיף הסתייגות של חיים ילין.

חיים ילין: למה הסתייגות?

יואב קיש: ככה, כי אני לא רוצה עכשיו לחתוך את זה.

יואב קיש: אני רוצה להצביע על הצעת החוק ואחרי כן נראה במליאה.

חיים ילין: מה אכפת לך להכניס נציג של משרד החקלאות כמשקיף?

יואב קיש: אני לא רוצה להכניס עכשיו.

יואב קיש: תרשום את זה כהסתייגות.

חיים ילין: ממה אתה מודאג?

יואב קיש: אסביר לך אחר כך.

חיים ילין: אני רוצה להסביר לכם למה.

חיים ילין: אם המשקיע הזר הוא ששם את הכסף גם על החממות, זה סיפור אחד.

חיים ילין: אבל בשוק המקומי, החקלאי יקבל את המענקים ממשרד החקלאות.

חיים ילין: רצוי מאוד, כפי שאני רואה את זה, שהוא יהיה חלק מכל התהליך.

יואב קיש: תודה רבה.

יואב קיש: חיים, אחרי כן אגיד לך.

יואב קיש: נצביע גם על ההסתייגות.

יואב קיש: אתה תצביע בעד ואני אצביע נגד.

יואב קיש: יכול להיות שנאשר את זה במליאה.

יובל לנדשפט: אם יורשה לי להעיר, כפי שאמרתי קודם, הנקודה הזאת נבחנת.

יובל לנדשפט: אין צורך כל כך.

יובל לנדשפט: אתם תחליטו.

יואב קיש: עזוב, תודה.

יואב קיש: אני לא רוצה להתייחס.

יואב קיש: סיימנו את הדברים.

יואב קיש: אנחנו מצביעים.

יואב קיש: קודם כול נצביע על ההסתייגות.

יואב קיש: מי בעד ההסתייגות של חיים ילין?

יואב קיש: מי נגד?

יואב קיש: מי נמנע?

יואב קיש: בעד – 1

יואב קיש: נמנעים – אין ההצעה של חה"כ חיים ילין להוסיף משקיף של משרד החקלאות לוועדה לבחינת מתן המלצה לרישיון עיסוק בקנבוס לא נתקבלה.

יואב קיש: ההצעה לא נתקבלה ותהפוך להסתייגות.

יואב קיש: יש לחיים ילין זכות דיבור במליאה ורשומה לו הסתייגויות.

חיים ילין: אני רוצה עוד כמה הסתייגויות כדי שתהיה לי זכות דיבור.

יואב קיש: אני רוצה את זה בשבוע הבא, חברים.

איתן חי-עם: אני מבקש להעיר הערה קצרה.

איתן חי-עם: אני ד"ר חי-עם, יושב-ראש "סייקי מדיקל", לשעבר מנכ"ל משרד הבריאות.

איתן חי-עם: השאלה שלנו היא מה קורה לאותן חברות שכבר קיבלו את כל האישורים, כולל אישורים שהמשטרה הייתה צריכה לתת, למעט אישור אחד, והוא אישור של המשקיע הזר.

איתן חי-עם: האם אנחנו נכנסים עכשיו למסלול הזה או אנחנו מחכים להנחיות של המשטרה מה צריך להגיש?

איתן חי-עם: כי אחרת אנחנו הולכים להיתקע, למרות שעבדנו וקיבלנו את כל האישורים למעט האישור הזה.

יואב קיש: אגיד את מה שאמרתי פה, וטל ימיני מן המשטרה, תגידו אם אתם רוצים להגיב.

חיים ילין: הוא שואל אם יש פה תקופת מעבר.

יואב קיש: דיברנו על זה.

יואב קיש: החוק הקיים היום ממשיך, ולצורך העניין, ההליך של המשטרה צריך להמשיך.

חיים ילין: איך שהתחלת אתה צריך להמשיך.

יואב קיש: אתם לא צריכים לעכב אותו.

יואב קיש: את זה אמרנו.

יואב קיש: מעבר לכך, אני מבין שאתם רוצים בהצת המחליטים לפתור את הבעיה הזו.

יואב קיש: מתי צפויה להיות הצעת המחליטים מבחינתכם?

יואב קיש: בהקדם?

שאול כהן: בישיבת הממשלה הראשונה.

שאול כהן: הצעת המחליטים נוגעת לייצוא.

שאול כהן: פה מדובר על חברה שלא מעוניינת לייצא.

יואב קיש: אז תעבירו להם את התיקון כדי לפתור את העניין הזה.

יואב קיש: זה חייב להיות.

יואב קיש: אתם צריכים להכניס תיקון בהצעת המחליטים בנוסף, שמי שהוא משקיע זר – כדי לעודד גם בשוק המקומי – יש לשחרר אותו מן האירוע הזה.

יואב קיש: הם מוכנים.

יואב קיש: אתם צריכים לעשות את זה איתם.

יואב קיש: תכניסו את זה.

חיים ילין: הוא לא היחיד, דרך אגב.

יואב קיש: תעזרו למשקיעים הזרים גם בשוק המקומי.

יואב קיש: אנחנו בוודאי לא רוצים להפלות את השוק המקומי לרעה.

יואב קיש: תעבירו להם את התיקון כדי שזה יפתור את העניין.

יואב קיש: חברים, תודה רבה לכל מי שיושב מסביב לשולחן.

יואב קיש: אני מעלה להצבעה את הצעת החוק לקריאה שנייה ושלישית.

יואב קיש: מי בעד?

יואב קיש: ירים את ידו.

יואב קיש: מי נגד?

יואב קיש: מי נמנע?

יואב קיש: בעד – 2

יואב קיש: נמנעים – אין הצעת החוק לתיקון פקודת הסמים המסוכנים (מס' ...), התשע"ט-2018 נתקבלה.

יואב קיש: הצעת החוק נתקבלה.

יואב קיש: תודה רבה.

יואב קיש: שיהיה בהצלחה.

יואב קיש: הישיבה נעולה.

יואב קיש: תודה.